b'\n_START_ARTICLE_\nPadidintos rai\xc5\xa1kos televizija\n_START_SECTION_\nTechniniai parametrai\n_START_PARAGRAPH_\nEDTV transliacijos reikalauja ma\xc5\xbeesnio da\xc5\xbeni\xc5\xb3 juostos plo\xc4\x8dio negu HDTV, tod\xc4\x97l TV stotys gali transliuoti kelias EDTV programas vienu metu. Kaip ir SDTV, EDTV signalai yra transliuojami be kvadratini\xc5\xb3 pikseli\xc5\xb3. Kadangi 4:3 ir 16:9 vaizdo santykio transliacijose naudojamas toks pats horizontali\xc5\xb3 pikseli\xc5\xb3 skai\xc4\x8dius, 16:9 re\xc5\xbeimas kartais \xc4\xafvardijamas anamorfiniu pla\xc4\x8diaekraniu re\xc5\xbeimu. Daugumoje EDTV palaikan\xc4\x8di\xc5\xb3 ekran\xc5\xb3 naudojami kvadratiniai pikseliai, tokiu b\xc5\xabdu i\xc5\xa1gaunant 852 \xc3\x97 480 rai\xc5\xa1kos vaizd\xc4\x85. Bet kadangi transliacijose nenaudojamas toks pikseli\xc5\xb3 skai\xc4\x8diavimo b\xc5\xabdas, ekranuose vaizdo mastelis visada yra automati\xc5\xa1kai pakei\xc4\x8diamas. Vienintelis \xc5\xa1altinis, i\xc5\xa1 kurio galima gauti 852 \xc3\x97 480 rai\xc5\xa1kos vaizdo \xc4\xafra\xc5\xa1\xc5\xb3, yra internetas, pvz., internetin\xc4\x97 parduotuv\xc4\x97 \xe2\x80\x9eiTunes\xe2\x80\x9c, bei keletas kompiuterini\xc5\xb3 \xc5\xbeaidim\xc5\xb3. Prie\xc5\xa1ingai nei 1080i ir SDTV formatai, ekranai su laipsni\xc5\xa1ku kadr\xc5\xb3 da\xc5\xbeniu (pvz., plazminiai ekranai arba LCD) gali rodyti EDTV vaizd\xc4\x85 be b\xc5\xabtinyb\xc4\x97s rodyti pakaitomis. D\xc4\x97l to pasitaiko ma\xc5\xbeiau judesi\xc5\xb3 artefakt\xc5\xb3. Ta\xc4\x8diau norint tai pasiekti, dauguma toki\xc5\xb3 ekran\xc5\xb3 reikalauja, jog vaizdas b\xc5\xabt\xc5\xb3 transliuojamas padvigubintu kadr\xc5\xb3 da\xc5\xbeniu (t. y. nuo 25 iki 50 ir nuo 30 iki 60), kad b\xc5\xabt\xc5\xb3 i\xc5\xa1vengta d\xc4\x97l judesi\xc5\xb3 atsirandan\xc4\x8di\xc5\xb3 mirg\xc4\x97jim\xc5\xb3.'